‎(เคทราเมลล์)
‎ขณะนี้ ในแคนาดา
‎ซึ่งในวันนี้ ตำรวจได้ออกหมายจับ
‎นายลูก้า ร็อคโค่ แม็กนอตต้า
‎ในคดีฆาตกรรมสุดโหด ‎โดยที่มีผู้พบเจอศพท่อนบนเพศชาย
‎ผู้อยู่อาศัยในตึกพบร่างมนุษย์ท่อนบน
‎อยู่ในกระเป๋าเดินทาง
‎ที่ถูกทิ้งไว้บนทางเท้าเพื่อรอรถขยะมาเก็บไป
‎ที่ยิ่งเลวร้ายไปกว่านั้น
‎แม็กนอตตาอาจถ่ายคลิปวิดีโอการฆ่า
‎และหั่นศพเหยื่อไว้อีกด้วย
‎(ผู้ต้องสงสัยคดีหั่นศพ)
‎มันโหดร้ายมาก
‎นี่มันข่าวดังของโลกเลยนะ
‎แจ้งเตือนภัยขั้นรุนแรง
‎ข่าวดังอันดับหนึ่ง
‎สิ่งที่เรารู้เกี่ยวกับเขาก็คือ ‎เขาเป็นคนที่คลั่งไคล้ตัวเองสุดๆ
‎เขาโพสต์รูปตัวเองไว้ในอินเทอร์เน็ตมากมาย
‎และดูเหมือนจะอยากดัง ‎ในโลกออนไลน์อย่างฉุดไม่อยู่
‎(โกรธ)
‎เขาเป็นคนที่ดูเหมือนจะ ‎อยากมีชื่อเสียงในทางฉาวโฉ่
‎ซึ่งดูเหมือนเขาจะได้มาแล้ว
‎นี่แหละคือสิ่งที่ลูก้าปรารถนา
‎เขาอยากมีชื่อเสียงในฐานะนักฆ่าที่โด่งดัง
‎พวกเขากลัวว่าลูก้าจะไปทำความรู้จักกับใครเข้า
‎และลงมือก่อเหตุแบบเดียวกัน
‎กับที่กำลังสืบสวนอยู่ในขณะนี้
‎เขาประกาศให้รู้กันทั่ว
‎ว่าเขาได้วางแผนที่จะถ่ายทำหนังหลายเรื่อง
‎เขาไม่ได้บอกแค่เรื่องเดียว ‎แต่บอกว่าหลายเรื่อง
‎(คลิปแมว)
‎ตอนทำคลิปฆ่าแมว เขาทำคลิปแรกออกมา
‎(อาบน้ำกัน 555)
‎แล้วก็คลิปที่สอง
‎(งูเหลือม)
‎แล้วก็คลิปที่สาม
‎ฉันก็เลยคิดว่าเขาต้องทำออกมาอีกสองคลิป
‎เขาคือเจ้าแห่งการปลอมตัว
‎เขาชอบเปลี่ยนทรงผมหลายๆ แบบ
‎เจ้าหน้าที่ตำรวจคนหนึ่งบอกว่า ‎เขาอาจปลอมตัวเป็นผู้หญิงก็ได้
‎ลูก้าต้องการความสนใจ ‎ในระดับเดียวกับแจ็ก เดอะ ริปเปอร์
‎(ไอ้โรคจิต ตัวอันตราย)
‎และฉันก็ไม่ได้อยากพูดว่า ‎ "เหมือนแจ็ก เดอะ ริปเปอร์"
‎เพราะไม่มีใครรู้ว่าแจ็ก เดอะ ริปเปอร์คือใคร
‎ลูก้าอยากเป็นที่รู้จัก
‎แต่เขาไม่อยากถูกจับ
‎(จะดีใจมากถ้าโดนจับ)
‎(ไอ้ชั่วกะล่อนปลิ้นปล้อน)
‎คืนนี้ มีผู้คนกล่าวโทษว่า ‎ตำรวจเมินหลักฐานทางออนไลน์
‎ที่แสดงความโรคจิตของชายคนนี้
‎(เค. ทราเมลล์)
‎ใครอาจทำบางอย่างได้ก่อนชายคนหนึ่งจะถูกฆ่า
‎และหั่นศพในมอนทรีออล
‎ในความเห็นของฉัน พวกนักต่อสู้เพื่อสิทธิสัตว์น่ะ
‎(แอนนา ยัวร์คิน ‎แม่ของลูก้า แม็กนอตต้า)
‎ทำตัวน่าอัปยศอดสู
‎ได้ข่าวมาอีกว่ามีคน
‎เห็นคลิปนี้ออนไลน์ และพยายาม...
‎ไม่ใช่ตำรวจซะหน่อย
‎แถมยังทำตัวเป็นพวกโรคจิตชอบแอบตาม
‎พวกเขาจะซูมดูรูปเพื่อให้แน่ใจว่าใช่ที่
‎ที่เขาบอกว่าเขาอยู่ในขณะนั้นไหม
‎"เราตามรอยเขาที่นี่ได้แล้ว
‎ทำนั่นนี่ได้แล้ว
‎ได้รูปมาแล้วและไฟในรูป...
‎ไฟถนนในรูปก็ตรงกัน"
‎พวกนี้บ้าไปแล้ว
‎ทำตัวเหมือนเด็กม.ปลาย ‎ใช้อินเทอร์เน็ตทำลายชีวิตคน
‎พวกนั้นอยากรู้อยากเห็น ‎แต่จริงๆ แล้วไม่รู้อะไรเลย
‎ถ้ามีความกระเหี้ยนกระหือรือ ‎อยากจะเป็นนักสืบจริงๆ
‎ก็สืบให้รู้เรื่องราวทั้งหมดสิ เพราะว่า...
‎พวกคุณน่ะ กำลังตามล่าผิดคนแล้ว
‎มีคนอื่นที่มีความผิดในเรื่องนี้ด้วย
‎(ขาออก)
‎ทันใดที่เราออกหมายจับ
‎เราก็ติดต่อไปที่สนามบินมอนทรีออล
‎แล้วแจ้งว่าเขาใส่วิก
‎วิกสีดำ ผมยาวประมาณติ่งหู
‎เขาใส่เสื้อยืดสีดำ แขนสั้น
‎ลายมิกกี้เมาส์
‎ในที่สุดเราก็เจอคนคนหนึ่ง ‎เดินวนเวียนอยู่ในสนามบิน
‎เราเห็นเขาผ่านจุดตรวจกระเป๋า
‎แล้วก็เห็นเขาจัดแต่งทรงผม ‎ซึ่งเขาจะทำอยู่ตลอดเวลา
‎จนในที่สุด
‎มิกกี้เมาส์
‎คุณแม็กนอตต้ามี...
‎ตั๋ว
‎สำหรับเที่ยวบินแอร์ทรานแซตเลขที่ 610
‎(สถามบินชาร์ล เดอ โกล)
‎ไปยังปารีส ประเทศฝรั่งเศส
‎เราจึงติดต่อฝ่ายตำรวจในฝรั่งเศสทันที
‎เราอธิบายถึงรูปคดีว่ามันรุนแรงแค่ไหน
‎และความกลัวว่าเขาจะก่อเหตุอีก
‎ว่าเขาจะก่อเหตุแบบเดิมและไปฆ่าใครอีก
‎(ปารีส)
‎เราได้รับรายงานจากตำรวจสากลแคนาดา
‎เกี่ยวกับผู้ต้องสงสัย ‎ในการก่อเหตุฆาตกรรมโหดเหี้ยม
‎ที่ได้บินมายังปารีสแล้ว
‎กองตำรวจประมาณ 30 40 นาย ‎ได้รับคำสั่งให้ลงพื้นที่ทันที
‎ไปที่รัวซี ท่าอากาศยานชาร์ลเดอโกล
‎("อองรี" เจ้าหน้าที่สืบสวน ‎ติดตามผู้ร้ายหลบหนีเฉพาะกิจ)
‎เราได้รับรายงานมาว่าเขาใส่วิก
‎กับเสื้อยืดลายมิกกี้เมาส์
‎เราก็เลยดูภาพจากกล้องวงจรปิด
‎นั่นไง!
‎เขาเดินออกไปตรงที่เรียกแท็กซี่
‎เขาไม่ได้คุยกับใคร และดูท่าทางค่อนข้างปกติดี
‎เขาเดินไปหาคนขับแท็กซี่
‎เอากระเป๋าใส่รถและขึ้นไปบนรถ
‎เราจึงหาว่าเป็นแท็กซี่ของบริษัทอะไร
‎และบริษัทก็บอกชื่อคนขับมาทันที
‎เขาบอกว่า "ใช่ ผมไปส่งคนนี้ ‎ที่โรงแรมโนโวเทล"
‎เราไม่รีรอและรีบเดินทางไปยังโรงแรมที่ว่าทันที
‎พอผมกับทีมเดินทางไปถึง ‎ก็ตรงไปยังแผนกต้อนรับทันที
‎และถามว่ามีคนจองมา
‎โดยใช้ชื่อลูก้า แม็กนอตต้าไหม
‎พอเช็กดูก็พบว่าแม็กนอตต้าจองห้องพักไว้จริงๆ
‎เขาจองไว้ในชื่อลูก้า ร็อคโค่ แม็กนอตต้า
‎พักหนึ่งคืน
‎แต่น่าเสียดายที่
‎เขาไม่เคยมานอนที่โรงแรมเลย
‎ณ จุดนั้น เราไม่รู้เลยว่าเขาอยู่ที่ไหน
‎เขาอาจจะอยู่ที่ไหนก็ได้ในปารีสหรือรอบๆ ปารีส
‎เขาอาจจะออกไปจากปารีสแล้วก็ได้
‎เราก็เลยต้องมาเริ่มต้นใหม่
‎ลูก้า ร็อคโค่ แม็กนอตต้า
‎ชาวแคนาดาวัย 29 ปี ‎เคยทำงานเป็นนักแสดงมาก่อน
‎ตำรวจสันนิษฐานว่าเขาอาจจะอยู่ในฝรั่งเศส
‎ขอถามสั้นๆ ทำไมต้องเป็นฝรั่งเศส
‎ทำไมตำรวจแคนาดาถึงคิดว่า ‎เขาอาจจะหนีไปฝรั่งเศสล่ะ
‎พวกเราไม่ได้อยู่ตรงนั้น
‎ไม่สามารถเดินเข้าออกโรงแรม
‎ไปหาข้อมูลหรืออะไรได้
‎แต่เราก็ยังอยากช่วยตำรวจ
‎เพราะเราคิดว่ามันมีประโยชน์มาก
‎เขาอาจจะคิดว่ายุโรปคือที่ที่ดีที่สุดที่จะหนีไปได้
‎เพราะคนตามจับน้อยกว่าที่นี่ แต่ก็ไม่รู้ครับ
‎แน่นอนว่าเขาไม่อยากถูกจับ
‎แต่อีกด้านหนึ่งของลูก้าที่เรารู้จักดี ก็คือ...
‎เขาชอบการถูกไล่ตาม
‎คนหนึ่งที่เขาชื่นชอบมากๆ ก็คือ ‎ตัวละครที่ลีโอนาร์โด ดิคาปริโอเล่น
‎ในหนัง "จับให้ได้ ถ้านายแน่จริง"
‎ซึ่งตัวละครนั้นหนีการจับกุมของเจ้าหน้าที่เอฟบีไอ
‎ทั้งเรื่องเลย
‎และลูก้าก็ชื่นชมความอัจฉริยะระดับนั้นมาก
‎(ขึ้นเครื่องหนีไปยุโรปแล้ว)
‎สิ่งหนึ่งที่ลูก้าทำก็คือ ‎เขาจะทิ้งเบาะแสให้เราตามรอย
‎เพราะเขาอยากให้เราไล่ล่าเขา
‎สิ่งที่เราเจอ
‎มันสำคัญยิ่งยวดเลย
‎(ลูก้า แม็กนอตต้า: ทำยังไง ‎ถึงจะหายไปได้ตลอดกาล)
‎เมื่อหลายปีก่อน
‎ลูก้าเคยโพสต์ในบล็อก ‎ในหัวข้อ "ลูก้า แม็กนอตต้า:
‎ทำยังไงถึงจะหายไปได้ตลอดกาล"
‎(คู่มือแนะนำอย่างละเอียด ‎ในการทิ้งอดีตไว้เบื้องหลัง)
‎ในโพสต์พูดถึงการหลบเลี่ยง ‎เจ้าหน้าที่ตำรวจให้สำเร็จ
‎ขั้นที่หนึ่ง ตัดสัมพันธ์กับทุกคนที่รู้จัก
‎อย่าคุยกับน้องสาวอีก ตัดเพื่อนออกไปจากชีวิต
‎อย่าคุยกับแม่ ขั้นที่...
‎สอง พูดถึงเรื่องการแปลงทรัพย์สิน ‎ให้เป็นเงินสดทั้งหมด
‎เพื่อที่จะได้ไม่ทิ้งรอยดิจิทัลไว้ให้ตาม
‎ไม่มีบัญชีธนาคารใดๆ
‎และขั้นที่สาม ‎ไปหาเอกสารประจำตัวของปลอมมา
‎ไปทำพาสปอร์ตปลอม ใบขับขี่ปลอม
‎(แค่นี้ก็พร้อมที่จะหายไปตลอดกาลแล้ว)
‎แต่ในความคิดของลูก้า
‎มันไม่มีประโยชน์ที่จะหลบหนี
‎และเป็นผู้ร้ายในโลกอินเทอร์เน็ต ‎ถ้าจะไม่มีใครตามล่า
‎(ปารีส)
‎ตำรวจแคนาดาให้ข้อมูลที่สำคัญมากๆ กับทางเรา
‎ซึ่งก็คือคือบัตรเครดิตใบหนึ่ง ‎ของลูก้า ร็อคโค่ แม็กนอตต้า
‎ถูกใช้ถอนเงินจากเอทีเอ็มในปลาซเดอคลีชี
‎เราจึงตรวจสอบภาพจากกล้องวงจรปิด
‎ซึ่งนั่นสำคัญมากสำหรับเรา
‎เพราะมันเป็นการยืนยันว่าเขายังอยู่ในปารีส
‎อาจจะสันนิษฐานได้ว่า ‎ลูก้า แม็กนอตต้าชอบพื้นที่แถวนี้
‎พวกโสเภณีชอบมากัน
‎เพราะงั้นก็เป็นไปได้ที่คนที่เขาพบเจอแถวนี้...
‎อาจตกเป็นเหยื่อได้
‎ตอนนั้น ผมก็เลยสั่งให้ทีมของผม ‎ไปตรวจดูทุกโรงแรม
‎ในพื้นที่นี้ ทีละโรงแรม
‎หลังจากที่ตรวจดูโรงแรมได้สี่ห้าชั่วโมง
‎(ร้านของเล่นผู้ใหญ่)
‎(สาวเซ็กซี่)
‎ก็ไม่พบอะไรเลย
‎พอเราสืบสวนทุกเส้นทางตลอดทั้งวัน
‎ทุกคนก็แยกย้ายกลับบ้าน
‎เช้าวันถัดมา
‎ผมเปิดทีวีดูและเจอช่องข่าว 24 ชั่วโมง
‎ลูก้า ร็อคโค่ แม็กนอตต้า ชาวแคนาดาวัย 29 ปี
‎ขณะนี้ตกเป็นเป้าจับกุมทั่วโลก
‎เขาคือผู้ต้องสงสัยก่อเหตุฆ่าโหด ‎ในมอนทรีออลเมื่อสัปดาห์ที่แล้ว
‎อย่างไรก็ดี ตอนนี้เขาอยู่ในฝรั่งเศส
‎สำหรับผม ผมไม่คิดว่ามันเป็นเรื่องดีเลย
‎พวกเราที่กองกำลังติดตามผู้ร้าย ‎ชินกับการทำงานในเงามืด
‎เพราะคดีของเราส่วนใหญ่ไม่มีสื่อมาทำข่าว
‎แต่กลายเป็นว่านี่คือข่าวเดียว
‎ที่ช่องข่าว 24 ชั่วโมงกำลังพูดถึงในขณะนี้
‎ลูก้า ร็อคโค่ แม็กนอตต้า
‎ชายจิตวิปริตที่มีหลายหน้า
‎ดูผิวเผินอาจเหมือนนักท่องเที่ยวทั่วไป
‎เขาเคยพูดว่าตัวเอง "กระหายเลือด"
‎การออกข่าวให้สาธารณชนรับรู้ ‎ทำให้มีคนมากมายติดต่อมา
‎เราได้รับรายงานมาอย่างล้นหลาม ‎เกี่ยวกับการพบเห็นเขาในที่ต่างๆ
‎อยู่ทุกแห่งหนในปารีสเลย ‎ชายคนนี้พยายามหลบหนีตำรวจอยู่
‎เขามาที่นี่แค่ครั้งเดียว
‎สำหรับพวกเรา นี่อาจจะเป็นสิ่งที่ดีก็ได้
‎มีคนพบเห็นเขาในบาร์หลายแห่งในกรุงปารีส
‎แต่ก็เป็นคำสาปด้วยเช่นกัน
‎เพราะเราต้องพิสูจน์ข้อเท็จจริง ‎ของทุกรายงานที่เข้ามา
‎ในขณะนี้ เบาะแสที่เข้ามาไม่ค่อยคืบหน้านัก
‎แต่ตำรวจจะทำการค้นหา
‎เพื่อหาตัวผู้ชายที่ทุกคนตั้งฉายาว่า ‎ "มือหั่นศพแห่งมอนทรีออล" ต่อไป
‎สื่อฝรั่งเศสตั้งฉายาให้แม็กนอตต้า ‎ว่า "เลอเดเพเซอ"
‎ซึ่งแปลว่า "นักหั่น" หรือ "นักตัด"
‎และออกข่าวว่าตำรวจฝรั่งเศส ‎กำลังตามล่าตัวเขาทั่วกรุงปารีส
‎เรารู้แล้วว่า
‎ครอบครัวของแม็กนอตต้า ‎อยู่ในปีเตอร์โบโร ออนแทรีโอ
‎ซึ่งอยู่ทางตะวันออกเฉียงเหนือของโทรอนโต
‎ขณะนี้ อเล็กซ์ มิไฮโลวิช ‎มีรายงานสดจากปีเตอร์โบโร
‎อเล็กซ์คะ คุณบอกอะไรได้บ้าง ‎เกี่ยวกับครอบครัวของแม็กนอตต้า
‎พวกเขาว่าไงบ้างไหม
‎ขณะนี้เรากำลังยืนอยู่หน้าบ้านของแม่แม็กนอตต้า
‎เธอชื่อแอนนา ยัวร์คิน
‎จากทุกอย่างที่เราสามารถรู้ได้ ‎จากสถานการณ์นี้ เราได้คุยกับเพื่อนบ้าน...
‎มีนักข่าวอยู่ทั่วไปหมด
‎อยู่บนถนนบ้างละ
‎อยู่บน...
‎ชานบ้านฉันบ้างละ
‎เสียงโทรศัพท์ดังทั้งวัน
‎พวกนั้นมาเคาะประตูบ้าน
‎ตะโกนบอกให้ฉันช่วยพูดอะไรหน่อย
‎หลายคนบอกว่า
‎เหตุผลที่ลูก้าฆ่าแมว
‎แล้วเลื่อนขึ้นมาเป็นฆ่าคน
‎เพราะเขาต้องการชื่อเสียงที่ฉาวโฉ่
‎คุณคิดว่านั่นอาจจะจริงไหม
‎ไม่จริง นี่คือข้อสันนิษฐาน ‎ที่ไกลจากความเป็นจริงที่สุดเลย
‎เขาไม่ใช่คนที่คุณควรตามล่า
‎คุณควรตามล่าคนบงการต่างหาก
‎ฉันมีถุงมาให้ดู ฉันใส่ของต่างๆ ที่พิเศษ
‎ที่ฉันเก็บไว้เป็นปีๆ
‎ในวันเกิดปีหนึ่งของฉัน
‎ลูก้าสั่งทำรองเท้าสวมในบ้านคู่นี้ให้ฉัน
‎ซึ่งฉันชอบใส่มาก เวลาหนาว
‎เพราะมันนุ่มเหมือนเดินบนหมอนเลย
‎แล้วก็ยังมี
‎พวงกุญแจเก่าๆ
‎ที่มีโปสเตอร์หนังเจ็บธรรมดา ที่ไม่ธรรมดา ‎แผ่นเล็กๆ อยู่ข้างใน
‎เขาชอบเจ็บธรรมดา ที่ไม่ธรรมดามาก ‎ชอบหนังทุกประเภท
‎ฉันก็เลยเก็บไว้
‎ลูก้าชอบดูหนังมาตั้งแต่ไหนแต่ไรแล้ว
‎ตอนเด็กๆ เขาเป็นเด็กขี้อาย
‎แล้วพอโตขึ้นมาก็ถูกแกล้งตลอด
‎แกล้งแบบ "ฉันไม่ชอบ ‎ทรงผมปาดไปข้างหลังของนาย"
‎พวกนั้นชอบเรียกเขาว่า ‎"ไอ้เกย์" "ไอ้ตุ๊ด" "ไอ้แต๋ว"
‎ทำให้คุณค่าในตัวเองของเขา...
‎ลดน้อยลงไปทุกวัน
‎ทำให้เขาตีตัวออกห่าง
‎ชอบนั่งในห้องนั่งเล่นคนเดียว
‎และดูหนัง
‎(ดิ อันซิงเคเบิล มอลลี่ บราวน์)
‎(คาซาบลังกา)
‎เขาชอบฮัมฟรีย์ โบการ์ต
‎เจมส์ ดีน
‎จีน ฮาร์โลว
‎มาร์ลีเนอ ดีทรีช
‎เขาชอบมากเลย
‎(แด่แม่ ‎รักมาก จากเอริค)
‎พออายุ 16 เขาก็ย้ายไปโทรอนโต
‎เพราะเขาอยากเป็นนักแสดงแล้วก็นายแบบด้วย
‎เพื่อเป็นการเริ่มนะ ลูก้า ‎ช่วยบอกชื่อกับอายุมาด้วย
‎- ครับ ‎- แล้วเดี๋ยวมาดูกัน
‎ครับ ผมชื่อลูก้า แม็กนอตต้า อายุ 25 ปี
‎ผมรู้สึกสบายๆ เวลาอยู่หน้ากล้อง
‎ผมคงจะตื่นเต้นมากถ้าได้ทำสิ่งนี้ ‎และมันจะเป็นโอกาสที่ดีมาก
‎และผมคิดว่าผมเหมาะกับ... ตำแหน่งนี้มากครับ
‎ขอบคุณครับ
‎โอเค ลูก้า เดี๋ยวขอถ่ายรูปทั้งหัว ‎สักสองสามรูปนะจ๊ะ
‎แต่เขาไปไม่ถึงฝันการเป็นนักแสดง
‎และฉันก็คิดว่านั่นคือตอนที่เขาเริ่มทำงานขายตัว
‎เขาเริ่มอธิบายให้ฉันฟังว่างานขายตัวคืออะไร
‎เขาเป็นไบเซ็กชวล
‎และหาเงินได้มากมาย
‎เขาเป็นหนุ่มหล่อ
‎(ผู้ชายขายตัว โทรอนโต)
‎(เรนต์บอยดอตคอม)
‎(เว็บนี้มีคำบรรยายโจ่งแจ้งถึงผู้ชายขายตัว)
‎ลูก้าเริ่มเล่าให้ฉันฟังว่ากลุ่มลูกค้า
‎ที่เขาทำงานด้วยเริ่มจะเลวร้ายขึ้นทุกที
‎พวกนี้ชอบมีความใคร่แปลกๆ
‎ชอบทำร้ายร่างกาย ชอบอยู่เหนือกว่า
‎แล้วฉันก็ว่า
‎ "นี่มันฟังดูจะเริ่มอันตรายแล้วนะ"
‎ในช่วงเวลานั้น ลูกค้ากลายเป็นมากกว่าลูกค้า
‎ทำตัวเหมือน...
‎เจ้าเข้าเจ้าของ
‎ลูกค้าที่ใช้ชื่อว่า "แมนนี่"
‎เอ็มมานูเอล แมนนี่ โลเปซ
‎ลูก้าเล่าให้ฉันฟังว่าแมนนี่ชอบตามเขา
‎เป็นเหมือนพวกชอบแอบตาม
‎ถึงเขาจะย้ายบ้านแต่ก็ยังตามหาจนเจอ
‎เปลี่ยนเบอร์เขาก็ทำมาแล้ว
‎แต่เขามักจะพูดว่า "ฉันมีเส้นสายอยู่เยอะ
‎นายต้องทำตามที่ฉันสั่ง"
‎แล้วฉันก็คิดว่า
‎"ฉันไม่ชอบอะไรแบบนี้เลย
‎ได้ยินแบบนี้แล้วกลัวมาก"
‎ไม่กี่อาทิตย์ต่อมา
‎ก็มีข่าวที่ลือกันในหมู่คนในครอบครัว
‎ว่ามีคลิปวิดีโอในอินเทอร์เน็ต
‎(ฉันว่าเธอควรจะดูนะ)
‎ของลูกชายฉัน ลูก้า
‎ฆ่าแมว
‎ผู้ชายคนนั้น
‎คล้ายลูกฉันมาก
‎ต้องมีอะไรผิดปกติแน่ๆ
‎ฉันเลยหยุดเล่นคลิป
‎แล้วโทรไปหาเขา
‎ฉันถามเขาเรื่องคลิปวิดีโอ
‎เขาบอกว่า
‎ "ผมถูกบังคับให้ทำ"
‎เขาบอกว่า "แมนนี่"
‎เขาอธิบายว่าแมนนี่ค้าขายวิดีโอสัตว์ถูกทรมาน
‎หรือถูกฆ่าในเว็บมืด
‎แล้วเขาก็ทำเงินได้มหาศาล
‎เขาบอกว่า "ลองกลับไปดูตอนท้ายของวิดีโอสิ"
‎และในตอนท้ายสุดของวิดีโอ
‎ฉันก็เห็นว่ามีอีกคน
‎มือของแมนนี่
‎ฉันเลยบอกว่า "พอแล้ว ต้องไปหาตำรวจแล้ว
‎ต้องไปหาซะก่อนที่เรื่องจะวุ่นวายไปมากกว่านี้
‎แค่นี้ก็วุ่นวายมากพอแล้ว"
‎แล้วเขาก็บอกว่า "ถ้าแม่ไปแจ้งตำรวจ
‎ผมจะตัดขาดจากแม่
‎แม่ไม่รู้หรอกว่าเขาทำอะไร ‎กับผม กับแม่ กับทุกคนได้บ้าง"
‎(นิวยอร์ก)
‎ย้อนกลับไปในปี 2011
‎หนึ่งปีครึ่งก่อนเหตุฆาตกรรม
‎ผมได้รับโทรศัพท์สายหนึ่ง
‎จากผู้ชายที่ยืนกรานว่าเขาต้องพบผมเดี๋ยวนั้นเลย
‎เขาบอกว่าเป็นเรื่องคอขาดบาดตาย
‎แล้วเขาต้องพบผมให้ได้ภายในเวลาไม่กี่นาที
‎ตอนที่เขาเดินเข้ามาในออฟฟิศผม
‎เขาดูอ่อนแอปวกเปียกมากๆ
‎สิ่งหนึ่งที่เขาพูดกับผมก็คือ
‎ "คุณค่อนข้างหน้าเหมือนไมเคิล ดักลาส"
‎- แล้ว... ‎- มีคนบอกเยอะไหมครับ
‎ผม... หลายปีที่ผ่านๆ มา
‎ก็เคยได้ยินคนพูดบ้างครับ
‎แล้วผมก็ถามว่า "มีเรื่องอะไรล่ะ"
‎เขาบอกว่า "มีคนกล่าวหาว่าผมฆ่าแมว"
‎ผมก็บอกว่า "เหรอ
‎ผมเลี้ยงแมวเจ็ดตัว ทำแบบนั้นไม่น่ารักแน่ๆ"
‎แล้วเขาก็บอกว่า
‎"คืองี้นะ
‎ผมไม่ได้เป็นคนทำ
‎เขาบอกว่าเขาโดนบังคับให้ทำ
‎โดยคนคนนี้
‎ที่ชื่อว่าแมนนี่
‎ผมบอกเขาว่า
‎งั้นแมนนี่ก็ต้องถูกแจ้งความสิ ‎คุณต้องไปสถานีตำรวจ
‎เขาบอกว่าแมนนี่อยู่ที่นั่นตลอด
‎แมนนี่ชอบทรมานเขา
‎แล้วบังคับให้เขาทำเรื่องต่างๆ
‎ในวันเดียวกันนั้น ผมก็ได้รับอีเมลจากลูก้า
‎ที่มีหัวข้อว่า "รายการการถูกทำร้ายโดยแมนนี่"
‎"ใช้มือบีบคอและใช้สายไฟรัดคอ
‎ใช้ดินสอกับปากกาแทงผม
‎บังคับให้ผมกินชิ้นส่วนซากสัตว์
‎ซื้อหนอนมาแล้วบังคับให้ผมกิน
‎บังคับให้ผมมีอะไรกับลูกหมา
‎และแมวหลายตัว"
‎เป็นรายการที่น่าเหลือเชื่อจริงๆ
‎อาทิตย์ต่อมา
‎ผมอยู่บ้านและได้รับอีเมลตอนกลางคืน
‎(โรมิโอครับ เขาอยู่หน้าบ้านผมอีกแล้ว ‎และโทรหาผมไม่หยุด)
‎แน่นอนว่าพูดถึงแมนนี่แน่ๆ
‎แล้วผมก็ได้รับรูปของลูก้ามา
‎ซึ่งดูเหมือนจะได้รับบาดเจ็บ
‎เบ้าตาช้ำ มีรอยช้ำที่จมูก
‎ดูเหมือนรอยแผลเป็นอะไรสักอย่างที่คอ
‎รอยแผลช้ำที่ปาก
‎ประมาณหนึ่งอาทิตย์หลังจากนั้น ผมได้รับโทรศัพท์
‎จากกรมตำรวจไมแอมีบีช
‎เรื่องลูก้า แม็กนอตต้า
‎บอกว่าลูก้าถูกนำตัวส่งโรงพยาบาล
‎ดูเหมือนว่าจะถูกวางยา
‎(สูญเสียความทรงจำ)
‎และลักพาตัวจากนิวยอร์กมาไมแอมี
‎(ใส่กุญแจมือ)
‎ถูกรุมโทรมโดยแมนนี่และอีกหลายคน
‎แล้วก็ถูกทิ้งไว้บนชายหาด
‎ตำรวจพาเขาไปรักษาตัวที่โรงพยาบาล
‎ทำให้ผมคิดว่า หนึ่ง
‎มีหลักฐานยืนยันเรื่อง ‎การทำร้ายร่างกายที่ลูก้าพูดถึง
‎เกี่ยวกับแมนนี่
‎และสอง แมนนี่เป็นคนที่อันตรายจริงๆ
‎(ตื่นตระหนก)
‎(หวาดกลัว)
‎(และกลัวว่า)
‎(เขาอาจจะกลับมาอีก)
‎และจากนั้นหนึ่งปี
‎ตอนที่ผมได้ยินว่าลูก้า ‎เป็นผู้ต้องสงสัยคดีฆาตกรรมสุดโหด
‎ผมไม่อยากเชื่อเลยว่าลูก้า ‎ที่ผมเคยเห็นว่าอ่อนแอ ขี้อาย
‎จะทำอะไรโหดเหี้ยมแบบนั้นได้
‎และถ้าจริง ก็ไม่เชื่อว่าเขาจะทำคนเดียวได้
‎ชาวแคนาดาที่ได้รับฉายาว่า ‎ "นักฆ่าหั่นศพแห่งมอนทรีออล"
‎ตำรวจกำลังสืบสวนเบาะแส
‎ในบรรดาเบาะแสต่างๆ ที่ได้รับ ‎มีอย่างหนึ่งที่โดดเด่นออกมา
‎พยานชื่อ ฌอง คริสตอฟ
‎เขาบอกว่ามีคนมาที่บ้านเขาโดยใช้ชื่อว่าลุค
‎และบอกว่าเขาพักอยู่ที่โรงแรมโนโวเทล
‎เบาะแสนี้ยังไม่ได้แจ้งกับสื่อ
‎พวกเราเลยโทรไปสอบปากคำเขาทันที
‎ช่วยเล่าให้ฟังว่า
‎เขาติดต่อมาหาคุณได้ยังไง
‎เราติดต่อกันครั้งแรกผ่านเว็บไซต์
‎ชื่อแพลเน็ตโรมิโอ เป็นเว็บที่ใช้หาเพื่อน
‎ผมได้รับข้อความมา ถ้าผมจำไม่ผิดนะ
‎มันเขียนว่า "ผมชื่อลุค ‎อยู่ในปารีส มาเจอกันได้ไหม"
‎ช่วยบอกถึงพฤติกรรมของเขา ‎ตอนอยู่บ้านคุณให้หน่อย
‎เขาเดินเข้ามา
‎ท่าทางสุภาพ อ่อนน้อม
‎ดูเหมือนจะประหม่าหน่อยๆ
‎แล้วเกิดอะไรขึ้นหลังจากนั้น
‎ไม่มีอะไร
‎หมายความว่าไง
‎ผมเข้านอน
‎แล้วเขาล่ะ
‎เขานอนที่โซฟา
‎- มีสัมพันธ์ทางเพศไหม ‎- ไม่มี
‎- มีการสัมผัสร่างกายไหม ‎- ไม่มี
‎มันน่าแปลกมากที่เขาค้างคืน
‎ที่บ้านของฌอง คริสตอฟสองวัน ‎หลังจากที่ก่อเหตุรุนแรง
‎แต่เขากลับไม่ได้บอกว่า ‎แม็กนอตต้ามีท่าทีตื่นเต้นมาก
‎หรือแสดงพฤติกรรมแปลกๆ อะไรเลย
‎เขาอยู่ที่นั่นจนเช้าวันถัดมา
‎แต่พอผมรู้ว่าเขาเป็นคนร้ายที่มีประกาศจับ
‎ผมก็คิดว่า "หรือจะใช่เขาจริงๆ"
‎ผมมีข้อมูลสองอย่างที่เขาบอกมา
‎ชื่อโรงแรมที่เขาพักอยู่
‎กับหมายเลขโทรศัพท์ที่เขาใช้
‎ผมเดาว่าเขาคงซื้อโทรศัพท์ในฝรั่งเศส
‎ทำไมถึงคิดว่าซื้อในฝรั่งเศสล่ะ
‎เพราะ +06 เป็นเบอร์ฝรั่งเศส
‎ข้อมูลสำคัญที่สุดที่เขาบอกเรา
‎คือเบอร์โทรที่แม็กนอตต้าใช้เพื่อติดต่อเขา
‎นี่มันมากกว่าที่เราหวังว่าจะได้อีก
‎เราสามารถตามสืบได้ว่า ‎เขาซื้อโทรศัพท์มาจากไหน
‎ซึ่งเป็นร้านใกล้ๆ ปอร์ตเดอบาโญเลต์
‎(ปอร์ตเดอบาโญเลต์)
‎เราเลยตรวจค้นโรงแรม ‎รอบๆ สถานีปอร์ตเดอบาโญเลต์
‎นี่คือโรงแรมซูมมาน
‎เป็นโรงแรมที่เหมาะแก่การกบดาน
‎พอเราให้ผู้จัดการดูรูป
‎เขาก็บอกว่า "ใช่แล้ว จำได้เลย
‎เขาจองห้องพักแปดหรือเก้าคืน ‎ซึ่งจ่ายไปแล้วเป็นเงินสด
‎เขาอาจจะยังอยู่ที่นี่ก็ได้
‎ทีมผมเลยบุกไป
‎โดยรู้ว่าแม็กนอตต้าอาจจะอยู่หลังประตูบานนั้น
‎พวกเขาเข้าไปในห้อง
‎ในห้องนอน เราพบเสื้อที่เขาใส่ตอนที่เพิ่งมาถึง
‎แต่น่าเสียดายที่แม็กนอตต้าไม่ได้อยู่ที่นั่น
‎พอค้นในห้องน้ำ เราเจอบัตรนักศึกษา
‎(มหาวิทยาลัยโทรอนโต ‎แม็กนอตต้า ลูก้า ร็อคโค่)
‎เห็นได้ชัดว่าเขาพยายามลบตัวตน ‎ของแม็กนอตต้าทิ้งไป
‎เขาหายไปแล้ว
‎เราคลาดกับเขาไม่นาน แค่แป๊บเดียวจริงๆ
‎แต่แล้วเราก็ค้นพบว่า
‎จริงๆ แล้ว เขาไม่ได้จองที่พัก ‎ในชื่อลูก้า ร็อคโค่ แม็กนอตต้า
‎แต่จองในชื่อ เคิร์ก ทราเมลล์
‎ตอนนั้น ผมรู้สึกเลยว่า ‎เขาได้ก้าวไปสู่อีกระดับแล้ว
‎และเขาได้ตัดสินใจแล้วที่จะหลบหนีการจับกุม
‎โดยใช้ตัวตนใหม่
‎เขาอาจจะไปอยู่ที่ไหนก็ได้
‎ฉันเพิ่งตื่นนอน
‎แล้วก็เห็นว่ามี
‎สายที่ไม่ได้รับหกสาย
‎และมี 37 ข้อความ
‎การแจ้งเตือนเฟซบุ๊ก 125 ครั้ง
‎ฉันคิดในใจว่า "พระเจ้า เกิดอะไรขึ้นน่ะ"
‎(ข่าวกรองลูก้า ‎เบาดี้ มูวานอยู่ไหนวะ)
‎(เบาดี้ มูวาน! ตื่นได้แล้วโว้ย!)
‎(โทรไปเลย!)
‎แล้วฉันก็อ่านข้อความแจ้งเตือน
‎ทั้งหมดมีแต่เขียนว่า "เบาดี้"
‎(ต้องตกใจกางเกงในหลุดแน่นอน)
‎จอห์น กรีนโพสต์คลิปวิดีโอ
‎เหมือนเป็นคลิปจากกล้องวงจรปิด
‎แล้วฉันก็คิดในใจว่า
‎อะไรวะเนี่ย
‎ตอนนั้นเป็นวันจันทร์
‎เป็นวันที่อากาศดี
‎สดชื่น
‎ผมมาทำงานที่ร้านอินเทอร์เน็ต ‎ในนอยเคิล์น เบอร์ลิน ตามปกติ
‎(คาเดียร์ อันลายีสลี)
‎(เบอร์ลิน)
‎ผมอ่านหนังสือพิมพ์ตามปกติ
‎ผมชอบอ่านหนังสือพิมพ์มาก ‎บ้าหนังสือพิมพ์เลยก็ว่าได้
‎ผมได้อ่านรายงานข่าวเรื่องผู้ชายฆ่าหั่นศพคู่รัก
‎ตัดหัวออก
‎แล้วก็ส่งชิ้นส่วนร่างกายไปให้รัฐบาลแคนาดา
‎ผมไม่อยากเชื่อเลยว่า ‎คนเราจะเหี้ยมโหดขนาดนี้ได้
‎ต้องเป็นคนแบบไหนกันถึงจะทำแบบนี้ได้
‎แล้วจู่ๆ เขาก็มายืนอยู่ตรงหน้าผม
‎ผมช็อกมาก
‎แต่เขาพูดจาสุภาพเรียบร้อย มีสำเนียงฝรั่งเศส
‎เขาดูเหมือนคนปกติธรรมดาเหมือนผู้ชายทั่วๆ ไป
‎เขาบอกว่า "ขอใช้อินเทอร์เน็ตหน่อยครับ"
‎ผมก็บอกว่า "โอเค ตามมาครับ"
‎บูธอินเทอร์เน็ตอยู่ทางนี้
‎มีอยู่ 36 บูธ ตามมาเลยครับ เดี๋ยวพาไปดู
‎และนี่คือบูธหมายเลข 25
‎ที่ที่เขานั่งเล่น
‎เขานั่งหันหลังให้ผม
‎ผมก็เลยมองเห็นว่าเขาทำอะไร
‎(จับเวลาใช้อินเทอร์เน็ต)
‎(เริ่ม)
‎ตอนเช้าวันจันทร์วันนั้น
‎ผมกำลังฝึกนักเรียนตำรวจแปดนายในรถตู้ของผม
‎ผมเป็นครูฝึก
‎และเรากำลังฝึกทำปฏิบัติการ
‎(สารวัตรมาร์ก ลิลเกอ)
‎ช่วยรถตำรวจคันอื่นๆ ‎ทำคดีอุบัติเหตุหรือคดีเล็กๆ
‎ซึ่งไม่อันตรายเท่าไร ‎และเราสามารถใช้ฝึกนักเรียนได้
‎ผมยังไม่ค่อยแน่ใจว่าใช่เขาหรือเปล่า
‎ท่าทางเขาดูไม่เหมือนฆาตกรเลย
‎ผมเลยขึ้นบันไดไปบูธที่ 25
‎แล้วผมก็หยิบถังขยะขึ้นมา ‎แกล้งทำเป็นทำความสะอาด
‎มือหยิบถังขยะขึ้นมา แต่ตาจ้องเขาอยู่ตลอด
‎ผมอยากดูว่าเขากำลังใช้เน็ตทำอะไรกันแน่
‎(ตำรวจสากล องค์กรตำรวจ ‎อาชญากรรมระหว่างประเทศ)
‎ผมเห็นเขาเปิดเว็บตำรวจสากล
‎(ค้นหาประกาศสาธารณะของผู้ที่มีหมายจับ)
‎เขากำลังดูรูปถ่ายหน้าตรงของตัวเอง
‎สำหรับผม มันชัดเจนเลยว่าต้องใช่เขาแน่นอน
‎จู่ๆ ผมก็เห็นผู้ชายคนหนึ่งวิ่งออกมาบนถนน
‎จากร้านอินเทอร์เน็ต
‎ทันใดนั้น
‎กองกำลังตำรวจเยอรมันที่โคตรเท่ ‎ก็เดินเข้าไปในร้าน
‎คนแล้วคนเล่า ตูมๆ ๆ
‎ประมาณสิบกว่าคนได้
‎ทั้งสิบคนใส่หมวกเบเรต์ ‎แต่งตัวเต็มยศ โคตรเท่เลย
‎เขาไม่มีทางไปแล้ว หมดทางหนีแล้ว
‎คุณจะเห็นเขาเข้ามาในฉากและใส่กุญแจมืออยู่
‎ฉันนี่แบบว่า
‎ "แม่เจ้าโว้ย!"
‎แล้วฉันก็ชูมือขึ้นสองแขนเลย
‎ในที่สุดก็จับตัวได้แล้ว
‎มันเป็นหนทางจบสิ้นของลูก้า ‎ที่เพอร์เฟ็กต์ที่สุดแล้ว
‎ลูก้าถูกจับในร้านอินเทอร์เน็ต
‎เพราะเขาละทิ้งความหลงตัวเองไม่ลง
‎ตำรวจเยอรมันต้องการให้เรา ‎รับตัวผู้รัายกลับมาอย่างเร็วที่สุด
‎แต่ไม่มีสายการบินไหนเลย ‎ที่อยากยุ่งเกี่ยวกับคุณแม็กนอตต้า
‎เราเลยขอให้กองทัพแคนาดาใช้เครื่องบินกองทัพ
‎ไปรับคุณแม็กนอตต้ากลับมา
‎เป็นเรื่องที่ผิดวิสัยมากๆ ‎กับการที่ผู้ต้องสงสัยถูกนำตัวกลับ
‎โดยการขนส่งของกองทัพแคนาดา
‎แต่ตำรวจแจ้งว่าเป็นไปไม่ได้เลย
‎ที่ผู้ต้องสงสัยรายนี้ ‎จะเดินทางโดยเครื่องบินพาณิชย์
‎ที่ซึ่งหลายคนอาจจำหน้าเขาได้
‎และสิ่งเลวร้ายที่เขาถูกกล่าวหา ‎ว่าได้กระทำลงไป
‎(นี่อาจจะเป็นเครื่องบินทัพอากาศ ‎ที่จะบินไปรับลูก้ากลับมาแคนาดา)
‎(ติดตามเที่ยวบิน)
‎พวกเราตามเที่ยวบินนั้น ‎ข้ามมหาสมุทรแอตแลนติกมาเลย
‎ลูก้า ร็อคโค่ แม็กนอตต้ากลับมาถึงมอนทรีออล
‎โดยที่ใส่กุญแจมือและข้อเท้าไว้ตลอดเที่ยวบิน
‎(เหมือนฮันนิบาลเลย 555)
‎(ตามกำหนด 19.30 ‎คาดว่าจะถึง 19.00)
‎(อยากได้ยินเสียงล้อกระทบรันเวย์)
‎ตอนนั้นผมคิดว่า
‎"นี่คือช่วงเวลาที่เรารอกันมาสองปีแล้ว
‎ล้อแตะพื้น เขากลับมาแคนาดาแล้ว"
‎สาบานเลยว่าฉันขนลุกเมื่อคิดถึงตอนนั้น
‎มันโคตรเจ๋งเลย
‎ "จับให้ได้ ถ้านายแน่จริง" งั้นเหรอ นี่ ไอ้กร๊วก
‎แกเพิ่งโดนจับได้ไงล่ะ
‎ฉันว่าฉันเห็นคุณแม็กนอตต้ายิ้ม
‎ราวกับว่าเขากำลังสนุกกับการได้ออกสื่อ
‎เหมือน...
‎"ฉันว่าฉันได้สิ่งที่ต้องการมาแล้ว
‎ความโด่งดัง"
‎เป็นอะไรที่เหลือเชื่อมาก ‎สื่อนำเสนอเรื่องนี้เยอะเกินไป
‎ทำให้ฉันนึกถึงโอ.เจ. ซิมป์สัน
‎ลูก้า ร็อคโค่ แม็กนอตต้า
‎ซึ่งถูกตามล่าตัวทั่วโลก
‎ตั้งแต่หลบหนีออกจากแคนาดา ‎เมื่อสัปดาห์ก่อน ถูกตำรวจจับ
‎- ในร้านอินเทอร์เน็ต ‎- จะเข้าสู่กระบวนการยุติธรรม
‎มีกำหนดการขึ้นศาลพรุ่งนี้
‎ต้องอย่าลืมนะว่า
‎ไอ้หมอนี่มันไม่ได้โง่
‎ทั้งหมดนี่เป็นเหมือนเกมสำหรับเขา
‎เขาชักนำให้เราหลงทางมาเกือบสองปีแล้ว
‎เราเลยคิดกันว่านี่ต้องไม่ใช่จุดจบแน่นอน
‎ซึ่งมันน่ากลัวมากเพราะไม่รู้ว่าจะเกิดอะไรขึ้น
‎มันเกินไปจริงๆ
‎ทำไมต้องใช้คนมากมายมาขนส่งลูกฉันด้วยเนี่ย
‎เขาเป็นแค่เด็กหนุ่มคนหนึ่งเองนะ
‎แล้วฉันก็เห็นเขาพาลูกฉันออกมา
‎เขาดูสับสนและตื่นกลัว
‎ตอนนั้นเขาจะคิดอะไรอยู่นะ
‎เขากำลังกลัว...
‎แมนนี่อยู่หรือเปล่า
‎ไง ลูก้า
‎เป็นไงบ้าง
‎เมื่อคืนนอนหลับดีไหม
‎ผมมองหน้าเขา
‎แต่เขาไม่มองผมเลย
‎ส่วนมากจะมองลงต่ำ มองไปทางโต๊ะ
‎ดูผมนี่ ดูผม
‎ผมรู้สึกว่าคุณไม่ฟังผมถ้าคุณไม่มองหน้าผม
‎เขาดูเป็นคนนอบน้อมและเงียบมาก
‎นี่เขินผมหรือว่าไง
‎แต่เรารู้ว่าเขาคือคนที่ก่อเหตุฆาตกรรมโหดเหี้ยม
‎เราไม่ได้อยากรู้ว่าเขาทำหรือเปล่า ‎เรารู้แล้วว่าเขาทำ
‎เราแค่อยากรู้ว่าทำไม
‎ทำไมเรื่องนี้ถึงเกิดขึ้นได้
‎ผมแค่อยากรู้ความจริงเท่านั้น
‎เอาละ ลูก้า ฟังนะ
‎ผมจะไม่พูดถึงคดีหรอก
‎สิ่งที่เกิดขึ้นไปแล้ว เราเปลี่ยนแปลงอะไรไม่ได้
‎เข้าใจไหม
‎ที่เราให้คุณมาวันนี้ก็เพราะมันมีเรื่องไม่ถูกต้อง
‎ผมแค่ไม่อยากเปิดปากในเรื่องใดๆ
‎ผมไม่อยากพูดอะไรเกี่ยวกับเรื่องใดๆ เลย
‎เพราะว่ากลัวหรือว่าไง
‎ผมแค่ไม่อยากพูด
‎โอเค ลูก้า
‎วันนี้อาจเป็นวันที่สำคัญที่สุด ‎วันหนึ่งในชีวิตของคุณ
‎เข้าใจไหม หลายเรื่องเกิดขึ้น ‎ตั้งแต่ปลายเดือนพฤษภาคมเป็นต้นมา
‎เข้าใจไหม ลูก้า ฟังนะ ‎เราไม่ได้อยากรู้ว่าคุณทำหรือเปล่า
‎- ผมขอ... ‎- ฟังนะ
‎- ฟังผมนะ ‎- ผมขอเสื้อกันหนาวหน่อยได้ไหม
‎- ผมหนาว ‎- เสื้อกันหนาวเหรอ
‎มีเสื้อกันหนาวอีกตัวหรือเปล่า
‎หรือผ้าห่ม อะไรก็ได้ ผมหนาวมากเลย
‎โอเค คุณหนาว เข้าใจ เดี๋ยวเราจัดการให้นะ
‎ฉันดูการสัมภาษณ์
‎อยู่อีกห้องหนึ่ง
‎แล้วฉันก็คิดในใจว่า
‎"เขาตัวเล็กจังเลย
‎เขาช่างตัวเล็กและดู... บอบบาง
‎และสุภาพมาก"
‎ฉันพูดได้ไม่เต็มปากเลยว่าฉันกลัวคนคนนี้
‎เขาช่างดูบอบบางเหลือเกิน
‎เหมือนลูกหมาตัวเล็กๆ
‎เขาดูไม่เหมือนฆาตกรเลย
‎ลูก้า ผมรู้ว่าตอนนี้คุณคงกำลังรู้สึกหวั่นไหว
‎มันเป็นเรื่องธรรมดา ‎ผมรู้ว่าคุณร้องไห้บนเครื่องบิน
‎แปลว่าคุณยังมีจิตใจอยู่
‎คุณไม่ใช่หุ่นยนต์
‎คุณดูไม่เหมือนคนเลวเลยนะ
‎คุณสุภาพมาก
‎เข้าใจสิ่งที่ผมพยายามจะบอกไหม
‎บางครั้งในชีวิตคนเรา
‎สิ่งต่างๆ ไม่ได้เป็นไปตามที่หวังไว้
‎ชีวิตเต็มไปด้วยความหลอกลวง
‎ขอบุหรี่หน่อยได้ไหมครับ
‎- บุหรี่เหรอ ‎- ได้ไหมครับ
‎ขอบคุณครับ
‎วันนี้ เราไม่ได้จะมาสืบหา ‎ว่าคุณทำร้ายจุน หลินหรือเปล่า
‎ทุกคนรู้หมดแล้ว หลักฐานก็มี นั่นไม่ใช่ปัญหา
‎เข้าใจไหม สิ่งที่สำคัญที่สุดสำหรับผมในตอนนี้ ‎ในขณะนี้ก็คือ ครอบครัวเขา
‎นี่คือรูปที่ผมได้มา
‎ดูสิ
‎ครอบครัวเขาต้องการคำอธิบาย
‎เป็นอะไรไปล่ะ
‎เป็นอะไร
‎ผมไม่อยากได้
‎ไม่อยากได้เหรอ
‎สิ่งที่คุณปรารถนา ลูก้า คุณทำมันสำเร็จแล้ว
‎คุณได้ทำไปแล้ว
‎ทุกคนรู้จักลูก้า แม็กนอตต้าแล้ว
‎เข้าใจไหม
‎ต้องมีเหตุผลว่าทำไมเรื่องถึงเกิดขึ้นแบบนั้น
‎ไม่รู้สิ
‎อาจจะมีเรื่องอะไรเกิดขึ้นที่บีบให้คุณทำแบบนั้น
‎คุณเท่านั้นที่จะอธิบายได้
‎ลูก้า
‎นี่เป็นเพราะคุณกลัวหรือว่าอะไร
‎ตอนนี้ในใจคุณรู้สึกยังไง ‎เป็นกังวลเรื่องอะไรบ้างไหม
‎อะไรคือสิ่งที่คุณกลัวที่สุดในตอนนี้
‎- คุณต้องรู้สึกอะไรสักอย่าง... ‎- ผมแค่รู้สึกเหนื่อย
‎โอเค พอจะเข้าใจได้
‎ขอเวลาผมสักครู่
‎สวัสดีครับ
‎ใครก็ได้ มาช่วยผมหน่อยได้ไหม
‎ผมต้องการความช่วยเหลือครับ
‎ผมต้องการความช่วยเหลือ
‎หน้าที่ของผมในคดีแม็กนอตต้า
‎จากคำขอร้องของฝั่งจำเลย
‎คือให้ทำการประเมินคุณแม็กนอตต้าในทางนิติเวช
‎และพยายามช่วยศาลในการตัดสินว่า
‎เขาอาจจะไม่ต้องรับผิดทางอาญา ‎ในคดีที่เขาก่อได้หรือไม่
‎ตั้งแต่ผมเริ่มคุยกับเขา ‎คุณแม็กนอตต้าบอกทันทีเลยว่า
‎เขาไม่ได้ลงมือเพียงคนเดียว
‎มีอีกคนที่ร่วมมือด้วย
‎คนที่ชื่อแมนนี่
‎เห็นได้ชัดว่าคุณแม็กนอตต้ากลัวบุคคลคนนี้มาก
‎และแมนนี่คือคนที่สั่งการ ‎ให้คุณแม็กนอตต้าฆ่าคุณหลิน
‎คือมันสมเหตุสมผลไหมเนี่ย
‎นี่เขากำลังปั้นน้ำเป็นตัวใส่ผมอยู่หรือเปล่า
‎ตัวละครแมนนี่ที่ว่านี่
‎เขาแค่กุเรื่องขึ้นมาเพื่อใช้เป็น ‎ข้ออ้างในพฤติกรรมหรือเปล่า
‎(ผลการประเมินทางจิตในทางนิติเวช)
‎(ข้อมูลประวัติที่เกี่ยวข้อง: ‎ทำงานในวงการค้ากาม)
‎ผมดูจากบันทึกของเขาและเห็นว่า ‎เขาเคยระบายให้หลายคนฟัง
‎เมื่อหลายปีก่อน ว่ามีคนที่ชื่อแมนนี่ที่ว่า
‎มีตัวตนจริงๆ และทำร้ายเขา
‎ผมโทรหาคนในครอบครัวเขา
‎โทรหาทนายที่เขาเคยติดต่อ
‎หลายคนบอกผมว่า
‎คุณแม็กนอตต้าเคยพูดถึงคนที่ชื่อแมนนี่
‎เมื่อหลายปีก่อน
‎(เริ่มจากเป็นลูกค้า ชอบเล่นเป็นทาส ‎เริ่มรุนแรงขึ้นเรื่อยๆ)
‎ซึ่งทำให้มันรู้สึกจริงขึ้นมาเลย
‎(แมนนี่ยืนกรานให้เขาทำคลิป)
‎ตัวละครแมนนี่ที่ว่าอาจจะเป็นคนจริงๆ ก็ได้
‎(เขาตื่นกลัวและร้องไห้)
‎(แมนนี่โกรธมาก ‎ "ทำๆ ไปสิวะ")
‎ฉันไปที่มอนทรีออลเพื่อไปที่สถานกักกัน
‎เพื่อที่จะได้เจอลูกฉันซะที
‎พวกเขาพาลูกฉันเดินเข้ามาและประตูก็ปิด
‎หัวใจฉันหล่นไปอยู่ที่ตาตุ่ม
‎ฉันคิดในใจว่า "โอ้ ลูกมาแล้ว"
‎ฉันอยากกอดเขามาก
‎แล้วฉันก็ยกมือขึ้น เขาเอามือมาไว้ที่กระจก
‎แล้วฉันก็พูดว่า "แม่รักลูกมากนะ แม่รักลูก"
‎เขาก็บอกว่า "ผมก็รักแม่"
‎ลูก้าเล่าเรื่องคืนฆาตกรรมให้คุณฟังไหมครับ
‎เล่าค่ะ
‎เขาบอกว่าเขากับจุน หลินรู้จักกันในเครกส์ลิสต์
‎แล้วก็มาเจอกันเพื่อที่จะมีเซ็กส์
‎แบบวันไนต์สแตนด์น่ะ
‎แต่แมนนี่รู้ว่าเขาจะไปเจอผู้ชายคืนนั้น
‎ก็เลยอยากถ่ายหนัง
‎ลูก้าเกรงกลัวเขาและไม่อยากทำ
‎แต่จุน หลินตอบตกลง
‎บอกว่า "ไม่เห็นเป็นไรนี่ ‎ก็แค่อัดคลิปเรามีอะไรกัน
‎ก็แค่มีอะไรกันเท่านั้น"
‎หลังจากนั้น สิ่งที่เกิดขึ้น
‎ฉันกับลูกไม่ได้คุยกันเรื่อง...
‎เหตุการณ์หรือ...
‎การฆาตกรรมเกิดขึ้นยังไง
‎แต่เขาบอกฉันว่า
‎แมนนี่เป็นคนสั่งการทั้งหมด
‎แมนนี่อยู่นอกอะพาร์ตเมนต์ ‎ในรถเอสยูวีสีดำ กำลังดูพวกเขา
‎แมนนี่คอยโทรศัพท์หาเขาเพื่อออกคำสั่ง
‎"แกต้องทำตามที่ฉันสั่ง
‎แกรู้ว่าฉันทำอะไรแกได้"
‎ลูกชายฉัน
‎ก็แค่ทำตามที่เขาสั่ง
‎แล้ววิดีโอที่ถ่ายการฆาตกรรม
‎ก็ตกไปอยู่ในมือแมนนี่
‎แล้วเขาก็เผยแพร่ออกไป
‎ทั้งหมดนี่ถูกบงการโดย ‎เอ็มมานูเอล แมนนี่ โลเปซแน่นอน
‎การไต่สวนคดีฆาตกรรมโดยไตร่ตรองไว้ก่อน
‎ของลูก้า แม็กนอตต้าเริ่มขึ้นวันนี้ในมอนทรีออล
‎ชายวัย 32 ปีให้การว่าตนเองไม่มีความผิด
‎ในคดีฆาตกรรมและหั่นศพ ‎นักศึกษาวิศวกรรมชาวจีน
‎พวกเราทั้งกลุ่มดูเรื่องทั้งหมดนี้ค่อยๆ คลี่คลาย
‎แล้วเราก็รู้ว่าเขาได้รับการประเมินจากจิตแพทย์
‎ทีมแก้ต่างของลูก้า แม็กนอตต้า ‎หวังว่าอดีตที่เลวร้ายของจำเลย
‎จะสามารถโต้แย้งภาพลักษณ์ที่อัยการสื่อว่า
‎เขาเป็นฆาตกรเลือดเย็นจอมวางแผน
‎เราเริ่มตั้งคำถามกันแล้วว่า ‎ลูก้าจะรอดโทษไปได้ไหม
‎ลูก้าออกมาพูดแล้วว่า "ผมไม่ใช่ฆาตกรนะ
‎ผมเป็นเหยื่อ
‎ผมตกอยู่ในการควบคุมของคนที่ชื่อแมนนี่"
‎ฉันจะบอกให้ว่าแมนนี่เป็นใคร
‎ตั้งแต่แรกแล้ว
‎ลูก้ามีรายชื่อนามแฝงที่เขาชอบใช้
‎วลาดิเมียร์ โรมานอฟ
‎เบเวอร์ลี่ เคนต์ อาร์ทีมิส ยัง
‎(ชื่อพาสปอร์ตปลอมในปารีสกับเบอร์ลิน)
‎แล้วก็เคิร์ก ทราเมลล์
‎ส่วนใหญ่แล้ว เมื่อลูก้าใช้นามแฝง ‎เวลาโพสต์ มันสำคัญมาก
‎เพราะมันมีความหมายแฝงอยู่
‎สมาชิกกลุ่มของเราคนหนึ่ง ‎หาข้อมูลของชื่อเค. ทราเมลล์
‎และชัดเจนเลย
‎ตัวเอกที่รับบทโดยชารอน สโตน
‎ในเรื่องเจ็บธรรมดา ที่ไม่ธรรมดา ‎ชื่อแคเทอรีน ทราเมลล์
‎เค. ทราเมลล์
‎เจ็บธรรมดา ที่ไม่ธรรมดา ‎เป็นหนังที่ออกฉายช่วงต้นทศวรรษที่ 1990
‎นำแสดงโดยชารอน สโตน
‎กับไมเคิล ดักลาส
‎พวกเราก็เลยร้อง "โอ้
‎งั้นเอาหนังมาดูกันไหม เผื่อจะได้เบาะแสอะไร
‎(ซื้อ ‎เช่า)
‎คุณทราเมลล์ใช่ไหม
‎พอเริ่มดูไป
‎เห็นอะไรบ้าง
‎เห็นผู้หญิงกำลังขี่ร่างเปลือยเปล่าอยู่บนเตียง
‎แคเทอรีน ทราเมลล์คร่อมอยู่บนตัวแฟน
‎กำลังขี่เขาอยู่
‎มือเขาถูกมัดไว้กับเสาเตียง
‎และข้างบนเขา
‎มีหน้าต่างกระจกสีอยู่
‎อยู่ตรงกลางฉากเลย
‎จำได้ว่าตอนนั้นผมคิดว่า
‎"เฮ้ย!
‎นั่นมันเหมือนกับในคลิปฆาตกรรมเลยนี่หว่า"
‎ลูก้าคร่อมผู้ชายบนเตียง
‎มัดมือไว้ด้วยสายไฟสีขาว และข้างบนเขา
‎มีโปสเตอร์คาซาบลังกาอยู่ตรงกลางฉากเลย
‎เหมือนหน้าต่างกระจกสีนั่นไม่มีผิด
‎แล้วหลังจากนัน เหมือนลูก้าเป๊ะ
‎แคเทอรีนฆ่าคู่นอนของเธอด้วยเหล็กเจาะน้ำแข็ง
‎ลูก้ากำลังสักการะหนังเรื่อง ‎เจ็บธรรมดา ที่ไม่ธรรมดาอยู่
‎พางกุญแจเก่าๆ ‎มีโปสเตอร์เจ็บธรรมดา ที่ไม่ธรรมดา
‎เขาชอบหนังเรื่องนั้น
‎ชอบหนังทุกแนว
‎- เขาถูกฆ่ายังไง ‎- แทงด้วยเหล็กเจาะน้ำแข็ง
‎ไขควงอันนั้นถูกทาสี
‎ทำให้ดูเหมือนเหล็กเจาะน้ำแข็ง
‎อีเมลที่ถูกส่งไปหาอเล็กซ์ เวสต์ ‎ที่หนังสือพิมพ์เดอะ ซัน
‎มีข้อความในนั้นหนึ่งประโยค
‎ที่เหมือนลอกมาจากบทของ ‎ชารอน สโตนเป๊ะๆ เลย
‎การฆ่าคนไม่เหมือนสูบบุหรี่นะ
‎เพราะเลิกได้
‎(เลิกได้จริงๆ นะ)
‎ขอสูบบุหรี่หน่อยได้ไหมครับ
‎ตัวละครของชารอน สโตน ‎มีแฟนเก่าที่ชอบทำร้ายร่างกาย
‎เขาชื่อว่า
‎แคเทอรีน ทราเมลล์
‎เคยหมั้นกับมานูเอล วาสเกซ
‎มาดื่มกันค่ะ เพื่อนๆ เรียกฉันว่าแคเทอรีน
‎แล้วแมนนี่ วาสเกซเรียกคุณว่าไง
‎- เดี๋ยวๆ แมนนี่ วาสเกซเหรอ ‎- แมนนี่ วาสเกซ
‎- แมนนี่ วาสเกซ
‎- แมนนี่ วาสเกซเหรอ ‎- แมนนี่ วาสเกซ
‎แมนนี่
‎เรื่องโกหกทั้งเพ
‎ตัวละครแมนนี่คือข้อแก้ตัวปลอมๆ ของลูก้า
‎เป็นแค่ข้ออ้างเท่านั้นแหละ
‎เขาใช้ข้ออ้างนี้มาเป็นปีๆ
‎สิบแปดมงกุฏจริงๆ
‎ลูก้าอยู่ในโลกที่วัฒนธรรมประชานิยม ‎กับความโด่งดังคือราชา
‎พอผมได้ดูหนัง
‎ก็สัมผัสได้ถึงช่วงเวลาที่แบบ "ให้ตายเหอะ"
‎ผมจำได้ตอนที่เขาพูดว่า
‎"มีใครเคยบอกไหมว่า ‎คุณหน้าเหมือนไมเคิล ดักลาส"
‎มากระจ่างก็วันนี้แหละ
‎เขากำลังเล่นหนังอยู่
‎และเขาก็เป็นตัวเอกในหนัง
‎เขาอยากเป็นตัวเอกในโลกนี้
‎บันทึกโทรศัพท์เผยว่าในคืนนั้น
‎คุณแม็กนอตต้าไม่ได้รับสายหรือโทรออกไปหาใคร
‎ไม่มีเลย
‎ไม่มีหลักฐานที่จะแสดงถึงการมีตัวตนของแมนนี่
‎มันยังน่าตกใจที่เขาสรรหา
‎ข้ออ้างที่เป็นไปได้ มาเป็นเวลา ‎หนึ่งปีครึ่งก่อนก่อเหตุฆาตกรรม
‎ที่เขาวางแผนไว้
‎และการดำเนินการ
‎ตามแผนที่วางไว้อย่างแยบยลทั้งหมดนี่
‎เป็นอะไรที่จิตวิปริต ‎และฉลาดล้ำลึกในเวลาเดียวกัน
‎(ฝ่ายสืบสวนไม่พบหลักฐาน)
‎(ที่แสดงว่า "แมนนี่ โลเปซ" ‎ตามที่แม็กนอตต้าบอก มีตัวตนจริง)
‎(ในการไต่สวน อัยการแถลงคดี ‎ว่าลูก้า แม็กนอตต้า
(‎มีความผิดฐานฆาตกรรมจุน หลิน ‎แต่เพียงผู้เดียว)
‎(ในเดือนธันวาคม ปี 2014 ‎แม็กนอตต้าถูกตัดสิน)
‎(ให้มีความผิดฐานฆาตกรรม ‎โดยเจตนาและไตร่ตรองไว้ก่อน)
‎(เขาถูกตัดสินจำคุกตลอดชีวิต)
‎มาจากโทรอนโต
‎ทั้งโลกรู้แล้วว่าเขาหน้าตาเป็นยังไง
‎นึกถึงรายละเอียดอันน่าสะพรึง ‎อย่างหาที่สุดไม่ได้
‎แล้วเพิ่มระดับขึ้นไปอีก นั่นแหละคือคดีนี้
‎สิ่งที่น่าเศร้าก็คือทุกคนพากัน ‎พูดถึงแต่ลูก้า แม็กนอตต้า
‎แต่ไม่มีใครจำชื่อจุน หลินได้เลย
‎มันไม่ยุติธรรมสำหรับเพื่อนผมเลย
‎(เบ็นจามิน ซู ‎เพื่อนซี้จุน หลิน)
‎เขาไม่สมควรโดนแบบนี้
‎ลูก้า แม็กนอตต้าไม่ได้แค่ฆ่าคนคนเดียว
‎แต่ยังทำลายความหวังของครอบครัวเขาทั้งหมด
‎คนไม่เข้าใจหรอก ในวัฒนธรรมของชาวจีน
‎ลูกชายมักจะเป็นคนที่...
‎รับผิดชอบและดูแลพ่อแม่
‎เมื่อยามแก่เฒ่า
‎แต่ความหวังนั้นสลายหายไป
‎และมันไม่ยุติธรรมเลย
‎อ้าว เข้ามาสิ
‎สิ่งที่บ้าที่สุดของเรื่องนี้
‎หลังจากทุกสิ่งทุกอย่างที่เราผ่านมาด้วยกัน
‎ฉันไม่เคยเจอตัวจริงจอห์น กรีน
‎จนกระทั่งหลังเกิดเหตุ ‎และการพิจารณคดีเสร็จสิ้น
‎ขอกอดหน่อย
‎เป็นไงบ้าง
‎- สบายดีไหม ‎- ก็ดีนะ
‎- แล้วคุณล่ะ ‎- ดี
‎เวกัสห่วยสุดๆ
‎ร้อนมากใช่ไหมล่ะ
‎นึกว่าจะเป็นแค่สองวัน
‎สองวันเท่านั้น ที่ฉันคิด "ฉันจะเข้ากลุ่มนี้
‎เพื่อให้ลืมเรื่องอกหัก"
‎แต่ไม่นึกเลยว่าเราจะ
‎ทำภารกิจนี้กันตั้ง 18 เดือน
‎ฉันจะไม่มีวันลืมเลย
‎ทุกครั้งที่มีความทรงจำในเฟซบุ๊กโผล่มา ‎ฉันก็จะ "แชร์อีกรอบ"
‎ฉันแค่... ดีใจมากที่เราผ่านมันมาด้วยกัน
‎- ใช่ ‎- ถ้าไม่มีคุณ ฉันอาจถอดใจไปแล้ว
‎- ฉันอาจถอดใจแล้ว ‎- ผมก็ว่างั้น
‎- คุณก็คงเหมือนกัน ‎- คงไม่ละมั้ง
‎- ไม่ แต่เอาจริงๆ นะ ‎- ไม่
‎และ อีกเรื่องคือ...
‎สิ่งหนึ่งที่ยังกวนใจฉันอยู่ ‎เกี่ยวกับช่วงนั้นของชีวิตฉัน
‎และทำให้บางคืนฉันนอนไม่หลับคือความคิดที่ว่า
‎เรามีส่วนในการก่อเหตุของลูก้าหรือเปล่า
‎จำได้ไหม ที่ลูก้าเขียนไว้
‎ในที่เกิดเหตุ ในตู้เสื้อผ้าน่ะ
‎"ถ้าไม่ชอบภาพสะท้อน ‎ก็อย่ามองกระจกสิ ฉันไม่แคร์หรอก"
‎ฉันสงสัยมาตลอดว่ามันหมายความว่ายังไง
‎ถ้าเรามองตัวเองในกระจก ‎เราจะรู้สึกภูมิใจไหม
‎หรือจะรู้สึกอับอายกับสิ่งที่เกิดขึ้น
‎ฉันอาจจะทำทุกอย่างตามที่ลูก้าต้องการก็ได้
‎พวกเราเป็นหมากหรือเปล่า
‎พวกเราถูกใช้เพื่อช่วยให้เขา
‎บอกเล่าเรื่องราวหรือเปล่า
‎พวกเรามีบทบาทอะไรกันแน่
‎(โพสต์ แชร์)
‎ก่อนที่เราจะตกลงทำสารคดีนี้
‎เราต้องถามตัวเองก่อนว่า ‎เราอยากทำจริงๆ ไหม
‎เราอยากให้เขาได้ออกทีวีอีกจริงๆ เหรอ
‎สวัสดีครับ ผมชื่อลูก้า
‎นามสกุลแม็กนอตต้า
‎แ-ม็-ก-น-อ-ต-ต้-า
‎(น่ารังเกียจ ‎ไปตายซะไป ไอ้ปีศาจ!)
‎พวกเราทำให้เขายิ่งหลงตัวเอง ‎จนเขาทำมากขึ้นหรือเปล่า
‎ทำให้เขาหลงตัวเองซะจนเขาถูกบีบให้ทำแบบนั้น
‎เราทำให้ปีศาจแกร่งขึ้น ‎หรือเราสร้างมันขึ้นมากันแน่
‎ส่วนคุณ
‎คุณที่ดูสารคดีบ้าๆ นี่อยู่ที่บ้าน ‎เรื่องลูก้า แม็กนอตต้า
‎คุณก็มีส่วนผิดด้วยหรือเปล่า
‎(ปิด)
‎บางทีอาจจะได้เวลา
‎ที่เราจะปิดเครื่องซะที
‎คำบรรยายโดย เพียงพัชร์ น้ำทิพย์